Foto: latimes.com Gavanada AQShning Mayami shahridan 50 yil ichida ilk bor amalga oshirilgan doimiy reys kelib qo‘ndi. U American Airlines aviakompaniyasiga tegishli, deb xabar bermoqda RIA «Novosti». Ta’kidlanishicha, bortida 157 yo‘lovchi bo‘lgan samolyot Xose Marti nomidagi aeroportga qo‘ngan. Shuningdek, Kubaga AQShdan yaqin sutkalar ichida yana bir reys kelishi lozim. U Nyu-Yorkdan parvozga ko‘tariladi. Ma’lumot uchun, AQSh transport vazirligi iyunda Kubaga doimiy reyslarni amalga oshirish imkonini olti Amerika aviakompaniyalariga berdi.